Kaivadys

Kaivadys – upelis pietryčių Žemaitijoje, pietvakarinėje Raseinių rajono savivaldybės teritorijos dalyje, dešinysis Tramalko intakas.

 Geografija 
Ištakos yra Kampaičių kaimo rytinėje dalyje, 0,85 km į pietvakarius nuo geležinkelio Pagėgiai–Radviliškis tilto per autostradą . Ištakose apsuptas nedidelio miško, teka į rytus, kerta minėto geležinkelio trasą. Tarp Kampaičių ir Ylių pasuka pietvakarių kryptimi ir teka atvira vietove. Netoli žiočių daro lankstą į pietryčius. Į Tramalką įteka 3 km nuo jo žiočių, Pavailabių kaimo šiauriniame pakraštyje, į 105 m vakarus nuo Pavailabio gojaus ir 0,46 km į šiaurės vakarus nuo kelio Aleknai–Vailabai.

Gyvenvietės Kampaičiai, Yliai, Pavailabys.

Kategorija:Raseinių rajono upės